stanford-oval/wikipedia huggingface dataset:
José Antonio Camacho
Valmennusura

Päätettyään pelaajauransa vuonna 1989 Camacho liittyi Real Madridin valmennusryhmään. Myöhemmin hän valmensi Rayo Vallecanoa, Espanyolia ja Sevillaa. Kahta ensimmäistä hän oli mukana nostamassa pääsarjaan. Hän toimi myös Real Madridin päävalmentajana 22 päivän ajan vuonna 1998, mutta erosi seurajohdon kanssa ilmenneiden erimielisyyksien vuoksi.[lähde? ]
Vuonna 1998 Camacho korvasi Javier Clementen Espanjan maajoukkueen päävalmentajana joukkueen hävittyä Kyprokselle 3–2 EM-karsintaottelussa. Camachon johdolla joukkueen suunta kääntyi ja se voitti karsintalohkonsa lopulta selvästi. Itse vuoden 2000 lopputurnauksessa Espanja ylsi puolivälieriin, jossa se hävisi tulevalle mestarille Ranskalle. Kaksi vuotta myöhemmin MM-kilpailuissa Camachon joukkue putosi jälleen puolivälierissä, tällä kertaa Etelä-Korealle rangaistuspotkukilpailussa. Camacho erosi tehtävästään turnauksen jälkeen, ja hänet korvasi Iñaki Sáez.
Syyskuussa 2002 Camacho nimitettiin portugalilaisen Benfican valmentajaksi. Hän jatkoi tehtävässä huonon alkukauden vuoksi erotetun Jesualdo Ferreiran tilalla. Kaudella 2003–2004 Camacho valmensi joukkueen Portugalin cupin voittoon ja pääsarja SuperLigan toiseksi.
Kauden 2004–2005 alla Camacho palasi Real Madridin päävalmentajaksi, mutta toinen yritys ei ollut juuri ensimmäistä pidempi. Kolmen sarjakierroksen jälkeen joukkue oli taulukossa kahdeksantena ja kun myös Mestarien liigan lohkovaihe alkoi 3–0-tappiolla Bayer Leverkusenia vastaan, Camacho päätti erota tehtävästä. Päävalmentajan paikalle nousi hänen apuvalmentajansa Mariano García Remón, joka puolestaan sai potkut ennen vuodenvaihdetta.[lähde? ]
Elokuussa 2007 Camacho palasi Benfican valmentajaksi. Toinen yritys Benficassa päättyi maaliskuussa 2008, kun Camacho jätti tehtävänsä Benfican jäätyä 2–2-tasapeliin liigajumbo Leiriaa vastaan. Benfica oli Camachon johdolla 14 pistettä liiga dominoivaa FC Portoa perässä.
Lokakuussa 2008 Camacho palasi valmennustehtäviin siirtyen La Ligassa kautensa kehnosti aloittaneen CA Osasunan päävalmentajaksi. Hän valmensi joukkuetta runsaan kahden kauden ajan ja se onnistui säilyttämään pääsarjapaikkansa molempina kausina. Kolmas kausi ei alkanut joukkueen osalta hyvin ja se oli valunut sarjataulukon hännille, mikä johti lopulta Camachon potkuihin 14. helmikuuta 2011.
Elokuussa 2011 Camachosta tuli Kiinan maajoukkueen uusi päävalmentaja. Espanjalaisluotsin tavoitteena on johdattaa Kiina MM-kisoihin 2014. Camacho ei onnistunut tavoitteessaan, vaan Kiina jäi arvokisojen ulkopuolelle. Maan jalkapalloliitto erotti Camachon kesäkuun lopulla 2013.
Joulukuun alussa 2016 Camachosta tuli Gabonin jalkapallomaajoukkueen päävalmentaja. Hän aloitti tehtävässä vain vähän yli kuukausi ennen Gabonin isännöimien Afrikan mestaruuskisojen alkua. Camachon johdolla isäntämaa Gabon pelasi alkulohkossaan kolme tasapeliä Guinea-Bissauta, Burkina Fasoa ja Kamerunia vastaan ja putosi turnauksesta lohkovaiheen jälkeen.[lähde? ]
Valmennusura > Ansiot valmentajana

Portugalin mestaruus: 2003, 2004
Portugalin cup: 2004
Jordan (täsmennyssivu)

Jordan tarkoittaa seuraavia:
Paikkoja

Jordan, 360 kilometrin pituinen Kuolleeseenmereen laskeva joki Lähi-idässä
Jordan, joki Thüringenissä, Saksassa
Jordan, joki Uudessa-Seelannissa
Jordan, joki Utahissa, Yhdysvalloissa
Jordan, kaupunki Yhdysvalloissa
Jordania, useilla eri kielillä Jordan, valtio Aasiassa
Henkilöitä ja sukuja > Kuvitteellisia henkilöitä

Hal Jordan, Vihreä Lyhty, DC Comicsin sarjakuvasankari
Lee Jordan, velho-oppilas ja rohkelikko Harry Potter -kirjasarjassa
Jordan Lee, Don Starrin näyttelemä öljypohatta televisiosarjassa Dallas
Muuta

Jordanin portaat tai Suurlähettiläiden portaat, Talvipalatsin edustusportaikko
Jordan Grand Prix, lyhyesti Jordan, Formula 1 -talli
”Jordan”, Bucketheadin säveltämä kappale
Jordan, norjalainen kulutustavaroita valmistava yhtiö
Air Jordan, Niken valmistama kenkäsarja
Jordanin mitta, mittateoreettinen käsite
Jordanin käyrälause, topologinen lause
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jordan”, voi hakea sivunnimihaulla, laajalla sivunnimihaulla tai tekstihaulla.
Kabibulla Džakupov

Kabibulla Kabenuly Džakupov (kaz. Қабиболла Қабенұлы Жақыпов, Qabıbolla Qabenuly Jaqypov; s. 16. syyskuuta 1949 Kaztalov, Kaztalovin piiri, Länsi-Kazakstanin alue, Kazahstanin sosialistinen neuvostotasavalta) on entinen mažiliksen puhemies 3. huhtikuuta 2014 - 25. maaliskuuta 2015 ja sen valtiopäiväedustaja kausina 2007-2012, 2012-2016 ja 2016-
Kabinettiristi

Kabinettiristi on venäläinen papin kunniamerkki.
Kabinettiristin perusti keisarillisen Venäjän valtioneuvosto eli keisarillinen kabinetti vuonna 1892; kysymyksessä oli poikkeuksellisen korkea, suuriin ritarikuntaristeihin verrattava kunnianosoitus poikkeuksellisen ansioituneille rovastitason papeille, joista ei kuitenkaan haluttu syystä tai toisesta tehdä mitrarovastia. Risti on kultaa ja sen myönsi keisarillinen kabinetti tsaarin aloitteesta, josta se sai virallisen nimensäkin.
Suomalaisista papeista sen sai vain kaksi: isä katedraalirovasti Mihail Kasanski ja isä mitrarovasti Sergei Okulov.
Kunnianosoituksen myöntäminen päättyi vallankumoukseen; vuonna 2005 tehtiin erään kandidaattitutkielman[lähde? ] yhteydessä kysely, halutaanko kabinettiristille nykyaikainen seuraaja, mutta papiston lähes yksimielinen vastaus oli, että kyseinen kunnianosoitus kuuluu menneisyyteen.
Jules Wijdenbosch

| Jules Wijdenbosch |
| --- | --- |

Surinamen presidentti
 15. syyskuuta 1996 – 12. elokuuta 2000  
Edeltäjä:  Ronald Venetiaan
Seuraaja:  Ronald Venetiaan
Henkilötiedot
Syntynyt: 2. toukokuuta 1941 (ikä 83) Paramaribo, Suriname
Tiedot
Puolue:  Nationale Democratische Partij - NDP
Jules Albert Wijdenbosch (s. 2. toukokuuta 1941 Paramaribo)[lähde? ] on surinamelainen poliitikko. Vuosina 1987–1988 hän oli Surinamen pääministeri. Tammikuusta syyskuuhun vuonna 1991 hän toimi maansa varapresidenttinä ja vuosina 1996–2000 presidenttinä. Vuonna 2000 häntä seurasi jo aiemminkin presidenttinä toiminut Ronald Venetiaan.
Hän on opiskellut valtiotiedettä Amsterdamin yliopistossa. Palattuaan Surinameen hän ryhtyi ottamaan aktiivisemmin osaa politiikkaan. Wijdenbosch kuuluu Surinamen kansallisdemokraattiseen puolueeseen, jota johtaa maassa valtaa 1980-luvulla pitänyt Dési Bouterse.
Juha Kilponen

Juha Kilponen on suomalainen taloustieteilijä. Hän työskentelee Suomen Pankin rahapolitiikka- ja tutkimusosaston päällikkönä ja toimii Euroopan keskuspankin rahapolitiikkakomitean jäsenenä. Kilponen on Turun yliopiston makrotaloustieteen dosentti ja hän on BoF Economics Review -lehden päätoimittaja.
Ura

Ennen siirtymistään rahapolitiikka ja tutkimusosaston päälliköksi vuoden 2018 lopussa, hän toimi toimistopäällikkönä rahapolitiikka- ja tutkimusosaston ennustetoimistossa vuonna 2014 ja sitä ennen hän on toiminut asiantuntija-, tutkimusohjaaja- ja neuvonantajatehtävissä Suomen Pankin tutkimusyksikössä. Pankin palveluksessa ollessaan hän on toiminut vanhempana neuvonantajana Euroopan väliaikaisessa vakausmekanismissa ja kansallisena asiantuntijana Euroopan keskuspankissa. Aiemmin Kilponen on toiminut ekonomistina Valtion taloudellisessa tutkimuslaitoksessa ja vierailevana tutkijana Cass Business Schoolissa Lontoossa. Hän on opettanut kansantaloustieteen valtakunnallisessa tohtorikoulutussohjelmassa vuosina 2007 ja 2012-2014. Kilponen on koulutukseltaan taloustieteen tohtori. Hän väitteli tohtoriksi Euroopan yliopiston instituutista vuonna 1999 otsikolla "The Political Economy of Monetary Policy and Wage Bargaining - Theory and  Econometric Evidence".
Aiheesta muualla

Kilposen kotisivu
Kilposen tutkimukset IDEASissa
Johtamissodankäynti

Johtamissodankäynti (engl. Command and Control Warfare) on osa informaatiosodankäyntiä ja se tarjoaa erilaisia tapoja suojata omia ja tuhota vastustajan johtamis- ja viestijärjestelmiä. Johtamissodankäynnin termistä on oltu viime aikoina luopumassa, ja sitä ehdotetaan korvattavaksi muun muassa informaatiosodankäynnin sotilaallisilla toiminnolla.
Johtamissodankäynnin idea on siinä, että johtaminen on kaikkien yhteistoimintaan perustuvien organisaatioiden keskeinen synergian ja tehokkuuden lähde. Vaikuttamalla johtamiseen vaikutetaan organisaation tehokkuuteen. Vertaa esimerkiksi ohjelmistosodankäynti.
Johtamissodankäynnissä on suhteellisen edun mukaan omalla ja vihollisen puolella kolme keskeistä aluetta:
johtaminen, sen tehokkuus
hyökkäys vastustajan johtamista vastaan
oman johtamisen suojaaminen vastustajan hyökkäykseltä
Johtamissodankäynnin syntyminen

Naton ongelma oli 1970-luvulla tavanomaisessa sodankäynnissä Varsovan liiton porrastettujen yhtymien lyöminen tavanomaisessa sodankäynnissä. Aluksi ongelmaa pyrittiin ratkaisemaan hyökkäämällä toisen ja kolmannen portaan panssarivaunuja ja muita asejärjestelmiä vastaan. Tämä ei antanut kuitenkaan ratkaisua, koska kyseessä olevia aseita oli edelleen liikaa tuhottavaksi. Tässä vaiheessa syntyi kuitenkin idea kyvystä iskeä syvälle ja tarkasti.
Ongelmaa ratkaiseminen ei siis ollut mahdollista keskittymällä kaikkien syvyydessä esiintyvien maalien tuhoamiseen. Oli löydettävä maaliryhmä, joka mahdollistaisi pienen maalimäärän kautta vaikuttamisen suureen kokonaisuuteen. Tällaiseksi potentiaaliseksi maaliryhmäksi löydettiin analyysien jälkeen johtaminen.
Tämän jälkeen oli löydettävä johtamisen muut synergistiset osa-alueet ja ongelma olisi periaatteessa ratkaistu. Johtamissodankäynnin määritelmän syntyminen on vastaus näihin synergisiin osa-alueisiin.
Konkreettisesti johtamissodankäynnin syntyminen ja tiedon korostuminen näkyi siinä, että 1980-luvun amerikkalainen sotilaallinen tukitoimi (Command, Control and Communication Countermeasuress, C3CM) muuttui 1990-luvun doktriiniksi, johtamissodankäynniksi, sodankäynnin ytimeksi. Tieto siirtyi tukitoiminnasta toiminnan ytimeen. Samantyyppinen prosessi on tapahtunut yrityselämässä.
Johtamissodankäynnin ideasta

Johtamissodankäynnin idea on estää joukkojen keskitetty johtaminen ja siten vähentää joukkojen yhteisvaikutusta ja toiminnan yhtenäisyyttä, tai estää naapurijoukkojen tarjoama suoja.
Johtamissodankäynti keskittyy vastustajan rakenteen rikkomiseen, organisatorisen tason oleellisen osaan. Toiseksi se keskittyy vastustajan tahdon rikkomiseen, sosiaalisen sodankäynnin oleelliseen osaan. Kolmanneksi se keskittyy vastustajan tärkeimpien teknisten järjestelmien romahduttamiseen, tuhoamiseen, tai häiritsemiseen, teknisen ulottuvuuden oleelliseen osaan. Neljänneksi se keskittyy ylivoimaiseen liikkuvuuteen, taistelutempoon, operatiivisen sodankäynnin oleelliseen osaan. Viidenneksi se keskittyy vastustajan huollon tuhoamiseen, logistiseen ulottuvuuteen. Kuudenneksi se keskittyy sähkömagneettisen spektrin hallintaan, sodankäynnin informaatioulottuvuuden keskeiseen osaan.
Vastustaja voidaan lyödä erillisinä, pieninä paloina, joita jokaista vastaan voidaan vuorollaan keskittää ylivoima; miehiä,  tulta, elektronista sodankäyntiä, tietoa ym. Kohteina voivat olla viestisolmut, sähkövoima ja johtamiseen liittyvät välineet. Näitä kansallinen johto ja sotilaat pitävät arvokkaina.
Psykologisen sodankäynnin ja liikkeen, elektronisen sodankäynnin, harhautuksen ja tulenkäytön avulla pyritään jopa siihen, että sota voidaan voittaa pääosin ilman taistelua.
Vastustajan joukoista voi hyökkääjän kannalta parhaimmillaan olla sodan päättyessä suuri osa lähes koskemattomia, mutta kokonaisuutena se on silti antautunut, sen tahto ja puolustuksen rakenne on murrettu.
Tavoite on kiinalaisen sodan mestarin, Sun Tzun osoittama jo 2 500 vuotta sitten: "Sotataidon huippu ei ole sadan voiton saavuttaminen sadassa taistelussa. Sotataidon huippu on vihollisen kukistaminen ilman taistelua"
Johtamissodankäynnin määrittelystä 1990-luvulla

Yhdysvaltain valtakunnallinen uusi strateginen toimintalinja on nimeltään Information Based Warfare (IBW), informaatiosodankäynti. Sen sotilaallinen toteutus tapahtuu operatiivisesti johtamissodankäynnin (Command and Control Warfare (C2W)) ja taktinen toteutus elektronisen sodankäynnin avulla. Elektroninen sodankäynti ja johtamissodankäynti määritettiin uudelleen vuoden 1991 Persianlahden sodan kokemusten, sodanjohdon elektronisen sodankäynnin tietoisuuden lisäämiseksi ja hyökkäyksellisen elektronisen sodankäynnin yhdistämiseksi kiinteämmin muuhun sodankäyntiin.
Johtamissodankäynti on salaamisen, sotilaallisen harhauttamisen, psykologisten operaatioiden, elektronisen sodankäynnin ja fyysisen tuhoamisen integroitu käyttö. Sitä tukee kaikilla osa-alueilla tiedustelu. Johtamissodankäyntiä käytetään vastustajan johtamismahdollisuuksien heikentämiseen, niihin vaikuttamiseen ja tuhoamiseen sekä informaation kieltämiseen. Samalla suojellaan omia johtamismahdollisuuksia vastaavalta toiminnalta.
Jokaisella johtamissodankäynnin osa-alueella on erillinen suorituskykyä parantava vaikutus. Oleellista on kuitenkin niiden yhdistetty käyttö ja niiden sisäisten riippuvuussuhteiden mukana tuleva synergia, yhteisvaikutus.
Aiheesta muualla

Kuvia tai muita tiedostoja aiheesta Johtamissodankäynti Wikimedia Commonsissa
Jäännösvuori

Jäännösvuori on kovaa kivilajia sisältävä maankohouma, josta eroosio on kuluttanut pehmeämmät kivilajit pois. Jäännösvuoria ovat muun muassa Koli ja Ylläs.
Kabinda

| Kabinda |
| --- | --- |
 Kabinda
 Koordinaatit: 6°07′48″S, 24°28′48″E 
Valtio:  Kongon demokraattinen tasavalta
Maakunta:  Lomami
Pinta-ala:  
 – Kokonaispinta-ala:  27 km²
Korkeus:  845 m
Väkiluku (2004):  126 723
Aikavyöhyke:  UTC+1
Infobox OKVirheellinen NIMI-arvo: 
Kabinda on Lomamin maakunnan pääkaupunki Kongon demokraattisessa tasavallassa. Vuonna 2004 siellä oli noin 127 000 asukasta, ja väkiluku kasvaa nopeasti.
Julgī Stalte

Julgī Stalte vuonna 2009.
Julgī Stalte (s. 28. lokakuuta 1978, Riika) on liiviläinen laulaja. Hän on ollut mukana useissa yhtyeissä, kuten Skandinieki, Stalti, Tuļļi Lum ja Tai Tai.
Hänen isänsä oli folkloristi ja poliitikko Dainis Stalts, ja veli Dāvis Stalts on latvialainen journalisti ja poliitikko (kuului Latvian parlamenttiin vuosina 2011–2014). Hänen isoisänsä oli laivakapteeni Oskar Stalt. Stalte on ollut naimisissa virolaisen näyttelijän Margus Grosnõin kanssa, ja heillä on poika. Staltella on myös kaksi tytärtä. Hän kuuluu samaan sukuun Kōrli Stalten kanssa.
Stalte oppi liiviä isoisältään ja täydensi taitojaan myöhemmin opiskelemalla. Hän on opiskellut kansanmusiikkia Viljandin kulttuurikorkeakoulussa sekä Latvian kulttuuriakatemiassa. Riian kaupunginvaltuuston Koulutuksen, kulttuurin ja urheilun osasto antaa vuosittaisia Valkoisen varpusen palkintoja kulttuurin alalta. Stalte sai palkinnon työstään liiviläisen kulttuuriperinnön säilyttämiseksi järjestämänsä tapahtuman, "Liivipäivän", johdosta.
Jääpallo (urheiluväline)

Jääpallon kehittyminen korkista valmistetusta pallosta nykyiseen muotoonsa
Moderneja jääpalloja
Jääpallo on jääpallossa käytettävä pallo, jota on tarkoituksena saada maaliin voittaakseen ottelun. Ensimmäiset jääpallot valmistettiin korkista, mutta nykyisin pallot täytyy valmistaa muovista tai muusta hyväksytystä aineesta. Nykyisen jääpallon pinta on rosoinen. Nykyisin jääpalloja valmistaa muun muassa Jofa.
Väriltään jääpallo täytyy olla näkyvä, joten yleensä se on oranssi. Venäjällä jääpallot ovat kuitenkin yleensä violetteja. Puolentoista metrin korkeudesta pudotettuna hyväksytyn jääpallon täytyy pompata vähintään 15 ja enintään 30 senttimetriä. Pallo on halkaisijaltaan 63 millimetriä ja se painaa 60-65 grammaa.
Käännös suomeksi
Julkkis Big Brother

| Julkkis Big Brother |
| --- | --- |
 

 
Alkuperämaa:  Suomi
Esittäminen
Verkko:  Sub
Ensimmäinen esitys:  2013-09-033. syyskuuta 2013
Viimeinen esitys:  2013-10-1313. lokakuuta 2013
Kaudet
 ← Edellinen Big Brother 2012 Seuraava → Big Brother 2014
Julkkis Big Brother oli tositelevisiosarja Big Brother Suomen yhdeksäs tuotantokausi. Kausi alkoi tiistaina 3. syyskuuta 2013 ja päättyi sunnuntaina 13. lokakuuta, kestäen kuusi viikkoa. Ohjelman juonsi Mari Sainio. Tuotantokausi oli ensimmäinen Suomessa esitetty Big Brother -kausi, jossa asukkaat olivat julkisuuden henkilöitä. Seuraavan kerran Big Brotherista esitettiin julkkisversio keväällä 2021.
Kauden aikana asukkaat keräsivät tekemistään tehtävistä rahaa hyväntekeväisyyskohteelle, jonka kisan voittaja sai päättää. Kauden päätyttyä asukkaat olivat keränneet kasaan yhteensä 5 407 euroa, jonka kisan voittaja Jori A. Kopponen lahjoitti SPR:n Nuorten turvatalolle. Julkkis Big Brother -kauden voittaja sai myös 25 000 euroa.
Ohjelman aloitus oli Subin katsojaennätys, keräten keskimäärin 793 000 katsojaa.
Talossa oli myös yli viikon verran Daisy-niminen koira, joka tuli taloon omistajansa Susanna Ingerttilän kanssa. Daisy oli ensimmäinen koira, joka asui Big Brother -talossa pysyvänä asukkaana.
Asukkaat

| Asukkaan tiedot (nimi, ikä, asuinpaikka) | Saapui taloon | Poistui talosta | Poistumisen  syy |
| --- | --- | --- | --- |
| Jori A. Kopponen (37), Riihimäki | Päivä 1 | Päivä 41 | Voittaja |
| Niko Saarinen (27), Helsinki | Päivä 21 | Päivä 41 | Toinen |
| Anu Saagim (51), Tallinna | Päivä 1 | Päivä 41 | Kolmas |
| Aleks Vehkala (19), Helsinki | Päivä 1 | Päivä 41 | Neljäs |
| Johanna Salminen (45), Hämeenlinna | Päivä 1 | Päivä 41 | Viides |
| Sara Sieppi (22), Helsinki | Päivä 1 | Päivä 39 | häätö |
| Esko Eerikäinen (40), Helsinki | Päivä 20 | Päivä 34 | häätö |
| Susanna Ingerttilä (41), Helsinki | Päivä 20 | Päivä 31 | poistettu tuotannon virheen takia  |
| Daisy-koira (6), Helsinki | Päivä 20 | Päivä 31 | poistettu tuotannon virheen takia  |
| Anne-Mari Miettinen (25), Helsinki | Päivä 13 | Päivä 27 | häätö |
| Claudia Eve (45), Helsinki | Päivä 1 | Päivä 23 | poistettiin henkilökohtaisista syistä |
| Teppo Säkkinen (33), Helsinki | Päivä 1 | Päivä 21 | lähti vapaaehtoisesti  |
| Frederik (68), Helsinki | Päivä 1 | Päivä 15 | lähti vapaaehtoisesti |
| Susanna Indrén (47), Helsinki | Päivä 1 | Päivä 13 | häätö |
| Marianne Kallio (19), Helsinki | Päivä 1 | Päivä 12 | sääntörikkomus  |
| Andy McCoy (50), Helsinki | Päivä 1 | Päivä 10 | sääntörikkomus (luovutti ennen sääntörikkomusta) |
| Kai Merilä (46), Somero | Päivä 1 | Päivä 6 | häätö |
Nimeämistaulukko > Poikkeukset nimeämisissä

Viikko 1: Taloon viimeisenä tullut Andy McCoy sai koskemattomuuden nimeämisissä ja sai nimetä 3 asukasta häätöäänestykseen.
Viikko 2: Marianne oli nimettynä häätöäänestykseen, mutta hänet poistettiin talosta sääntörikkomuksen vuoksi.
Viikko 3: Talossa järjestettiin valenimeämiset eikä ketään häädetty talosta.
Aiheesta muualla

Big Brother. Sub.
Big Brother
| --- | --- |
Big Brother Suomi:  1 (2005) | 2 (2006) | 3 (2007) | 4 (2008) | 5 (2009) | 6 (2010) | 7 (2011)  | 8 (2012) | Julkkis Big Brother (2013) | 10 (2014) | 11 (2019) | 12 (2020) | Big Brother Vip (2021) | 14 (2021) | 15 (2022)
Eurooppa:  Albania | Belgia | Bulgaria | Kroatia | Tšekki | Tanska | Ranska | Saksa | Kreikka | Unkari | Italia | Hollanti | Norja | Puola | Portugali | Romania | Venäjä | Slovakia | Slovenia | Espanja | Ruotsi | Ruotsi ja Norja | Sveitsi | Iso-Britannia ja Irlanti | Ukraina | Entinen Jugoslavia
Afrikka:  Afrikka | Nigeria | Etelä-Afrikka
Amerikka:  Argentiina | Brasilia | Québec | Kolumbia | Ecuador | Meksiko | Pacific | USA
Australia ja Aasia:  Arabia | Australia | Intia | Indonesia | Israel | Filippiinit | Thaimaa
Kahdentoista apostolin koorumin apulaiset

Kahdentoista apostolin koorumin apulaiset (engl. Assistant to the Quorum of the Twelve Apostles) oli pappeuden kutsumus Myöhempein aikojen pyhien Jeesuksen Kristuksen kirkossa vuodesta 1941 vuoteen 1976. Kuten nimitys paljastaa, kahdentoista apostolin koorumin apulaiset toimivat kahdentoista apostolin koorumin apulaisina heidän suorittaessaan heille kuuluvia papillisia tai hallinnollisia tehtäviä. Kahdentoista apostolin koorumin apulaiset laskettiin mukaan kirkon yleisauktoriteetteihin. Heidät kutsuttiin yleensä johtamaan ja pitämään puheita vaarnakonferensseissa, uudelleenjärjestämään vaarnoja, tarkastamaan kirkon lähetyskenttiä ja avustamaan maailmanlaajuisessa lähetystyössä. Kahdentoista apostolin koorumin apulainen ei ollut erityinen pappeuden muoto, periaatteessa kuka tahansa ylipappi voi tulla kutsutuksi apulaiseksi.
Huhtikuussa 1941 Myöhempien aikojen pyhien Jeesuksen Kristuksen kirkon presidentti Heber J. Grant kutsui kahdentoista apostolin koorumille viisi apulaista. Kirkko jatkoi apulaisten kutsumista aina 1970-luvun alkupuoliskolle. 1976 tuolloinen presidentti Spencer W. Kimball ilmoitti, ettei apostoleille enää kutsuttaisi apulaisia ja että 22 miestä, jotka tuolloin palvelivat apulaisina, tultaisiin vihkimään seitsenkymmenen virkaan. Heidät kutsuttiin seitsenkymmenten ensimmäisen koorumin jäseneksi, se oli muodostettu 1975.
Kaiken kaikkiaan apostolien apulaisina palveli 38 miestä, joista 13 kutsuttiin myöhemmin apostoleiksi. Presidentti Gordon B. Hinckley oli heistä yksi.
Kahdenvälinen kehitysyhteistyö

Kahdenvälinen kehitysyhteistyö tarkoittaa kahden valtion välistä yhteistyötä, josta syntyy kehitysyhteistyösuhde. On yleensä pitkäaikaista, mutta voi olla myös lyhytaikaista. Esimerkiksi Suomi tekee yhteistyötä kehittyvien maiden kanssa. Yhteistyö perustuu kumppanimaiden omiin kehityssuunnitelmiin ja ylipäätään maiden kanssa käytävään keskusteluun.
Jähmettyminen

olomuodot
Jähmettyminen on nesteen muuttuminen kiinteään olomuotoon. Sen erikoistapaus jäätyminen tarkoittaa nestemäisen veden muuttumista kiinteäksi. Jähmettyminen on sulamisen vastakohta.
Aineen jähmettyessä vapautuu lämpöenergiaa sulamislämmön määrittelemän verran. Jähmettymisessä aineen lämpötila ei muutu. Alijäähtymisellä tarkoitetaan tilannetta, jossa neste pysyy nestemäisenä, vaikka sen lämpötila laskee alle jähmettymispisteen.
Muista alkuaineista poiketen helium ei jähmety pelkkää lämpötilaa alentamalla edes absoluuttisen nollapisteen tuntumassa, vaan sen jähmettämiseen tarvitaan alhaisen lämpötilan lisäksi painetta.
Aiheesta muualla

Kuvia tai muita tiedostoja aiheesta Jähmettyminen Wikimedia Commonsissa
Aineen olomuodot
kiinteä • neste • kaasu • plasma
jähmettyminen ↔ sulaminen • höyrystyminen ↔ tiivistyminen • härmistyminen ↔ sublimoituminen
(Bosen–Einsteinin kondensaatti • fermioninen kondensaatti • supralasi • supraneste)
Johtamistaidon Opisto

| Johtamistaidon Opisto JTO |
| --- | --- |
Perustettu:  1946
Toimiala:  Koulutuspalvelut
Infobox OKVirheellinen NIMI-arvo: 
Johtamistaidon Opiston entiset toimitilat Kirkkonummella ovat sittemmin toimineet muun muassa pakolaisten vastaanottokeskuksena.
Johtamistaidon Opisto JTO (nykyisin MIF) oli elinkeinoelämän merkittävimpien työnantajajärjestöjen vuonna 1946 perustama, johtamisen koulutukseen sekä yritysten ja organisaatioiden kehittämiseen keskittyvä oppilaitos. JTO:n toimipaikat ovat Helsinki, Tampere, Jyväskylä ja Oulu Aiemmin JTO toimi Kirkkonummella Vitträsk-järven pohjoisrannalla Aavarannan koulutuskeskuksessa.
JTO jakautui neljään osastoon: johtamistaidon-, henkilöstöhallinnon-, rationalisoinnin- ja talous-ja hallinto-osastoon. Sen koulutukseen osallistui vuosittain 30 000 henkeä yli kahdestatuhannesta yrityksestä Suomesta ja ulkomailta. Laitoksella oli omaa tutkimus- ja tuotekehitystoimintaa ja se kehitti muun muassa johtajuuden arviointi- ja arvokartoitusmenetelmiä.
JTO yhdistyi kesällä 2012 kansainvälistymiskoulusta tarjoavan Fintran ja viestintään erikoistuneen Inforin kanssa Management Institute of Finland MIF -yritykseksi.
Johtajuuden arvioinnit

JTO:n johtajuuden arvioinnit olivat kartoituksia, joissa valmennukseen osallistuvan esimiehen alaiset, kollegat ja esimies arvioivat henkilön johtamiskäyttäytymistä. Kartoituksen tulokset koostettiin valmennustilaisuuksissa kunkin henkilön kehittymissuunnitelmiksi. Kaikkiaan JTO:n tietokannassa oli noin 60 000 esimiehen arvioinnit.
1990-luvulta lähtien JTO analysoi eri vaalien yhteydessä ehdokkaiden johtamisprofiileja. Vuoden 2012 presidentinvaalien alla JTO toteutti yhdessä Talouselämän kanssa Paavo Lipposen, Sauli Niinistön, Timo Soinin ja Paavo Väyrysen johtamisarvioinnit.